Ir-Regolament Tal-Kummissjoni (KE) Nru 1226/1999
tat-28 ta’ Mejju 1999
dwar id-derogi li għandhom jingħataw għall-istatistiki ta’ servizzi ta’ l-assigurazzjoni
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ekonomika Ewropea,
Wara li kkunsidrat ir-Regolament tal-Kunsill (KE, Euratom) Nru 58/97 ta’ l-20 ta’ Diċembru 1996 dwar l-istatistiki strutturali tan-negozju [1], kif l-aħħar emendat bir-Regolament (KE, Euratom) Nru 410/98 [2], u b’mod partikolari bl-Artikolu 12(x) tiegħu,
(1) Billi ir-Regolament (KE, Euratom) Nru 58/97 stabbilixxa qafas komuni għall-produzzjoni ta’ l-istatistika tal-Komunità dwar l-istruttura, l-attività, ir-rendiment u l-kompetittività tas-settur ta’ l-assigurazzjoni fil-Komunità;
(2) Billi huwa meħtieġ li jingħataw derogi dwar l-istatistiki tas-servizzi ta’ l-assigurazzjoni;
(3) Billi l-miżuri li għalihom hemm provdut f’dan ir-Regolament huma skond l-opinjoni tal-Kumitat tal-Programm ta’ l-Istatistika,
ADOTTAT DAN IR-REGOLAMENT:
L-Artikolu 1
Skond l-Artikolu 11 tar-Regolament (KE, Euratom) Nru 58/97, id-derogi għall-karatteristiċi tal-Lista A ta’ l-Anness 5 tiegħu huma speċifikati fl-Anness għal dan ir-Regolament.
L-Artikolu 2
Dan ir-Regolament għandu jidħol fis-seħħ fl-20 ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-28 ta’ Mejju 1999.